

 REPUBLIKA HRVATSKA

KOPRIVNIČKO-KRIŽEVAČKA ŽUPANIJA

 **OSNOVNA ŠKOLA „BRAĆA RADIĆ**“

 **K O P R I V N I C A**

KLASA: 400-06/21-04/10

URBROJ: 2137-30-01-21-2

Koprivnica, 9.8.2021.

**POZIV ZA DOSTAVU PONUDE**

Poštovani,

 Naručitelj Osnovna škola „Braća Radić“ Koprivnica, Miklinovec 6a, OIB: 13567291238 pokrenuo je postupak jednostavne nabave za nabavu Mesa i mesnih prerađevina te Vam upućuje ovaj poziv za dostavu ponude.

 Sukladno članku 15. Zakona o javnoj nabavi („Narodne novine“ broj 120/16) (u daljnjem tekstu: Zakon) za godišnju procijenjenu vrijednosti nabave manju od 200.000,00 kn (roba i usluge) odnosno 500.000,00 kn (radovi) bez PDV-a (tzv. jednostavnu nabavu), naručitelj nije obvezan provoditi postupke javne nabave propisane Zakonom.

1. **OPIS PREDMETA NABAVE:**

Predmet nabave je nabava Mesa i mesnih prerađevina sukladno troškovniku u prilogu poziva.

Procijenjena vrijednost nabave iznosi 198.000,00 kuna u koji iznos nije uračunat PDV, i to za slijedeće grupe proizvoda:

grupa A -svježe meso - procijenjena vrijednost 72.000,00 kn bez PDV

grupa B - mesne prerađevine - procijenjena vrijednost 55.000,00 kn bez PDV

grupa C - piletina i proizvodi od piletine - procijenjena vrijednost 62.000,00 bez PDV

grupa D - puretina i proizvodi od puretine - procijenjena vrijednost 9.000,00 bez PDV

Količina predmeta nabave: U troškovniku su utvrđene okvirne količine predmeta nabave budući da se radi o namirnicama za koju naručitelj zbog broja učenika ne može unaprijed odrediti točnu količinu.

**Gospodarski subjekt ili ponuditelj može dostaviti ponudu samo za jednu ili sve grupe nabave.**

**Za svaku grupu predmeta nabave potrebno je dostaviti zaseban popunjeni ponudbeni list.**

1. **EVIDENCIJSKI BROJ NABAVE: 02/21-JDN**
2. **UVJETI NABAVE:**

Vaša ponuda treba ispuniti slijedeće uvjete:

**Način izvršenja**: Ugovor.

**Rok izvršenja:** odmah od dana zaključenja ugovora, sukcesivno za vrijeme trajanja ugovora.

**Rok valjanosti ponude:** 30 dana od dana otvaranja ponude.

**Mjesto izvršenja**: Osnovna škola „Braća Radić“ Koprivnica, Miklinovec 6a, 48 000 Koprivnica.

**Isporuka robe** je prema narudžbi, ovisno o jelovniku.

**Rok način i uvjeti plaćanja**: 30 dana od dana zaprimanja valjanog e-računa, e-račun se ispostavlja na adresu naručitelja: Osnovna škola „Braća Radić“ Koprivnica, Miklinovec 6a, 48000 Koprivnica, tj. na adresu: e-racuni@os-braca-radic-koprivnica.skole.hr

**Cijena ponude**:

Cijenu ponude formirati na bazi jediničnih cijena prema stavkama troškovnika.

Jedinične cijene su nepromjenjive.

*Cijena ponude je nepromjenjiva za vrijeme trajanja ugovora.*

Cijena ponude izražava se u kunama.

Cijena ponude piše se brojkama, bez poreza na dodanu vrijednost.

U cijenu ponude bez poreza na dodanu vrijednost moraju biti uračunati svi troškovi i popusti.

Porez na dodanu vrijednost iskazuje se posebno iza cijene ponude.

Ukupnu cijenu ponude čini cijena ponude s porezom na dodanu vrijednost.

**Kriterij za odabir ponude** je *najniža cijena.*

**4.** **DOKAZI/ISPRAVE KOJIMA SE UTVRĐUJE DA NEMA RAZLOGA ZA ISKLJUČENJE PONUDITELJA:**

Naručitelj će isključiti ponuditelja iz postupka ove nabave ako ne dostavi slijedeće isprave:

4.1. Izjavu o nekažnjavanju koju daje osoba ovlaštena za zastupanje gospodarskog subjekta da gospodarskom subjektu i osoba ovlaštena po zakonu za zastupanje gospodarskog subjekta nisu pravomoćno osuđeni za jedno ili više kaznenih djela navedenih u članku 251. Zakona o javnoj nabavi („Narodne novine“ broj 120/16), (priložen obrazac).

 4.2. Potvrda porezne uprave o stanju duga ili jednakovrijedan dokument nadležnog tijela, kojom ponuditelj dokazuje da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku pred stečajne nagodbe),

 – potvrda ne smije biti starija od dana slanja poziva za dostavu ponude.

**5. DOKAZI SPOSOBNOSTI:**

 Ponuditelj je dužan dostaviti slijedeće dokaze sposobnosti kako bi dokazao sposobnost u ovom postupku nabave:

5.1. Dokazi sposobnosti za obavljanje profesionalne djelatnosti:

Ponuditelj mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastankasukladno članku 257. Zakona.

5.2. Dokazi tehničke i stručne sposobnosti:

Sukladno članku 270. ZJN 2016 gospodarski subjekt dostavlja potvrdu koju izdaje nadležno tijelo, odnosno Rješenje / Uvjerenje nadležnog ministarstva ili Potvrdu nadležnog županijskog tijela, da ponuditelj ima integriran HACCP sustav samokontrole ili HRN EN ISO 22000 sustavi upravljanja sigurnošću hrane sukladno Zakonu o hrani („Narodne novine“ broj 81/13,14/14, 30/15) i Pravilniku o higijeni hrane („Narodne novine“ broj 81/13), odnosno potvrda ovlaštene tvrtke za certificiranje o uvedenom HACCP sustavu upravljanja (primjeni) HACCP načela. Za dokazivanje sposobnosti prilaže se Rješenje / Uvjerenje / Potvrda ili Certifikat iz kojih se mora vidjeti da ponuditelj ima implementiran HACCP sustav (uspostavljanje i provođenje redovitih preventivnih sustava kontrole prema načelima HACCP-a).

**6. SASTAVNI DIJELOVI PONUDE:**

 Ponuda treba sadržavati:

* **Ponudbeni list** (popunjen i potpisan od strane ponuditelja za svaku grupu proizvoda),
* **Troškovnike za svaku grupu proizvoda**  (ispunjene i potpisane od strane ponuditelja),
* **Dokaze o sposobnosti** (traženi dokumenti sukladno ovom pozivu za dostavu ponude),
* **Izjava o nekažnjavanju,**
* **Potvrda porezne uprave o stanju duga.**

**7. NAČIN, MJESTO I ROK ZA DOSTAVU PONUDE:**

Ponuda se dostavlja na Ponudbenom listu i troškovniku iz ovog Poziva za dostavu ponude, a koje je potrebno ispuniti i potpisati od strane ovlaštene osobe ponuditelja.

 Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva za dostavu ponude.

 Rok za dostavu ponude: **do 20.8.2021. godine do 12:00 sati**

 **Način dostave ponude**: ponude se dostavljaju u pisanom obliku u zatvorenoj omotnici, osobno ili poštom s naznakom na omotnici:

* na prednjoj stranici omotnice:

**Osnovna škola „Braća Radić“ Koprivnica**

**Miklinovec 6a**

**48000 Koprivnica**

**Tajništvo**

**“Meso i mesne prerađevine - NE OTVARAJ “**

**Evidencijski broj nabave: 02/21-JDN, grupa (ovdje naznačiti naziv grupe za koju dostavljate ponudu)**

* na poleđini:

naziv i adresa ponuditelja

Otvaranje ponuda nije javno.

**8. OSTALO:**

Osoba za kontakt: Anita Brković, tajnica školske ustanove

Tel: 048/642-025

Adresa elektroničke pošte: ured@os-braca-radic-koprivnica.skole.hr

Naručitelj ne snosi nikakve troškove u svezi sa sudjelovanjem ponuditelja u ovom postupku.

Obavijest o rezultatima predmetne nabave: Pisanu obavijest o rezultatima nabave Naručitelj će dostaviti ponuditelju u roku 15 dana od dana isteka roka za dostavu ponude.

RAVNATELJ ŠKOLE:

 Krešo Grgac, prof.

**Prilozi:**

* Ponudbeni listovi
* Troškovnici
* Izjava o nekažnjavanju